Kōnklawe (ze łacińskij godki "conclave" - zawarto izba) – zgromadzynie kardynołōw kere mo za cweka wybranie papiyża. Je zwoływane na 15 do 20 dńōw po umarciu lebo abdykacyji papiyża, coby kardynoły mioły czas dokludzić sie na plac ôbradowanio. Kardynoły niy mogōm wylyźć ze izby, podwiela niy wybierōm papiyża. Downij ôbycznie znokem co sie dogodali a wybrali bōł bioły dym nade kaplicōm. Znok tyn dali je we użytku, nale terozki po wybraniu klupiōm we dzwōny, a niyskorzi wylazuje kardynoł protodjakōn kery pado: "Annuntio vobis gaudium magnum – habemus papam" (Głosza srogo radość - mōmy papiyża). Nowo wybrany papiyż bogosławi wuōnczas ze balkōna "Urbi et orbi".